PROCEDIMENT D'ACCÉS A ESTUDIS DE GRAU - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1595)
  + [Valencià](/va/acuerdo/1595)






Selector de idioma

Leer

* [Español](/es/acuerdo/1595)
* [Valencià](/va/acuerdo/1595)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROCEDIMENT D'ACCÉS A ESTUDIS DE GRAU[Butlletí Oficial Universitat d'Alacant](/ca/Publicacion)
==============================================================================================

Secretaria General

Butlletí Oficial Universitat d'Alacant





PROCEDIMENT D'ACCÉS A ESTUDIS DE GRAU

Data d'aprovació
:   28/09/2010

Data de publicació
:   06/10/2010

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=1595.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1595)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1595)
  + [Compartir acuerdo en 

    X](https://twitter.com/intent/tweet?via=UA_Universidad&text=PROCEDIMENT D'ACCÉS  A  ESTUDIS  DE  GRAU&url=https://www.boua.ua.es/va/acuerdo/1595)

**Títol:** PROCEDIMENT D'ACCÉS A ESTUDIS DE GRAU

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 28 de setembre de 2010

PROCEDIMENT D’ACCÉS  A  ESTUDIS  DE  GRAU

1.  EXPOSICIÓ DE MOTIUS
=======================

Aquest procediment té l'objectiu de regular les condicions per a accedir als ensenyaments universitaris oficials de grau, des dels diversos supòsits previstos per la Llei Orgànica 2/2006, de 3 de maig, d’educació i la Llei Orgànica 6/2001, de 21 de desembre, d’universitats, modificada per la Llei Orgànica 4/2007, de 12 d’abril, per a la qual cosa s’han tingut en compte el Reial Decret 1892/2008 de 14 de novembre de 2008 (BOE 24 de novembre de 2008), la correcció d’errors del Reial Decret 1892/2008 (BOE21 de març de 2009 i 21 de juliol de 2009), l’Ordre EDU/1434/2009, de 29 de maig, per la qual s’actualitzen els annexos del Reial Decret 1892/2008, l’Orde 27/2010, de 15 d’abril, de la Conselleria d’Educació, per la qual es regulen els procediments d’accés a la universitat dels majors de 25, 40 i 45 anys establits en el Reial Decret 1.892/2008, de 14 de novembre, pel qual es regulen les condicions per a l’accés als ensenyaments universitaris oficials de grau i els procediments d’admissió a les universitats públiques espanyoles, en l’àmbit de la Comunitat Valenciana (DOCV del 26 d’abril), i l’Ordre 29/2010, de 20 d’abril, de la Conselleria d’Educació, per la qual es regula a la Comunitat Valenciana la prova d’accés a estudis universitaris per als alumnes que tinguen el títol de batxillerat, establida en el Reial Decret 1892/2008, de 14 de novembre, pel qual es regulen les condicions per a accedir als ensenyaments universitaris oficials de grau i els procediments d’admissió a les universitats públiques espanyoles (DOCV del 30 d’abril).

D'acord amb tot això, s’ha d’elaborar i aprovar un procediment que regule l’accés als estudis oficials de grau en la Universitat d’Alacant
==========================================================================================================================================

2.  REQUISITS D’ACCÉS

D’acord amb el que preveu el Reial Decret 1892/2008, podran accedir als estudis universitaris oficials de grau en les universitats espanyoles, en les condicions que per a cada cas es determinen en el  reial decret esmentat, les persones que reunisquen algun dels requisits següents:

                  1.          Haver superat la prova d’accés a la universitat els que tinguen el títol de batxiller, a la qual cosa fans referència els articles 37 i 50.2 de la Llei Orgànica 2/2006, de 3 de maig, d’educació.

                  2.          Acreditar ser estudiants procedents de sistemes educatius d’estats membres de la Unió Europea o d’altres estats amb què Espanya haja subscrit acords internacionals amb aquesta finalitat, previst per l’article 38.5 de la Llei Orgànica 2/2006, de 3 de maig d’educació, que complisquen els requisits exigits al respectiu país per a accedir a la universitat, mitjançant l’obtenció de la credencial expedida per la UNED.

                  3.          Acreditar ser estudiants procedents de sistemes educatius estrangers, amb la sol·licitud prèvia d’homologació del títol d’origen al títol espanyol de batxiller i haver superat la prova d’accés a les universitats espanyoles.

                  4.          Tenir un títol de tècnic superior corresponent als ensenyaments de formació professional i ensenyaments artístics (arts plàstiques i disseny) o de tècnic esportiu superior corresponent als ensenyaments esportius a què es refereixen els articles 44, 53 i 65 de la Llei Orgànica 2/2006, d’educació.

                  5.          Haver superat les proves d’accés per a persones majors de 25 anys previstes en la disposició addicional 25a de la Llei Orgànica 6/2001, de 21 de desembre, d’universitats.

Les persones majors de 25 anys d’edat podran accedir als ensenyaments universitaris oficials de grau, mitjançant la superació d’una prova d’accés. Només podran presentar-se a la prova d’accés els qui complisquen o hagen complit els 25 anys d’edat abans de l'1 d’octubre de l’any natural en què es fa la prova.

                  6.          Haver superat les proves d’accés, mitjançant l’acreditació d’experiència laboral o professional, previstes en l’article 42.4 de la Llei Orgànica 6/2001, de 21 de desembre, d’universitats, en la redacció donada per la Llei 4/2007, de 12 d’abril, per la qual es modifica l’anterior.

                  7.          Haver superat les proves d’accés per a persones majors de 45 anys, d’acord amb el que preveu l’article 42.4 de la Llei Orgànica 6/2001, de 21 de desembre, d’universitats, en la redacció donada per la Llei 4/2007, de 12 d’abril, per la qual es modifica l’anterior.

                  8.          Tenir un títol universitari oficial de grau o un d'equivalent.

                  9.          Tenir un títol universitari oficial de diplomatura universitària, arquitectura tècnica, enginyeria tècnica, llicenciatura, arquitectura, enginyeria, corresponents a l’anterior ordenació dels ensenyaments universitaris o títol equivalent.

               10.          Haver cursat estudis universitaris parcials estrangers, en els mateixos ensenyaments o equivalents o, havent-los finalitzat, no haver-ne obtingut l'homologació a Espanya i voler continuar estudis en una universitat espanyola. En aquest cas, cal que la universitat corresponent haja reconegut almenys 30 crèdits.

               11.          Estar en condicions d’accedir a la universitat, segons les ordenacions del sistema educatiu espanyol anteriors a la Llei Orgànica 2/2006, de 3 de maig, d’educació.

* Batxillerat o COU

Títol de batxiller universitari, títol de batxiller superior (general o laboral) o títol de batxillerat unificat polivalent (BUP), amb aquestes modalitats i requisits:

-        Plans d’estudi de batxillerat de 1926, 1934 i 1938: els alumnes tenen accés directe, sense cap requisit addicional a l’obtenció del títol de batxiller.

-        Plans d’estudi de batxillerat de 1953 i 1957: els alumnes han de tenir el títol de batxiller i, a més, haver superat el curs preuniversitari i les proves de maduresa.

-        Batxiller amb COU aprovat a partir del curs 70/71 i abans del curs 1974/1975: cal el títol de Batxiller i la superació del COU.

-        Batxiller amb COU aprovat a partir del curs 1974/1975: cal el títol de batxiller, la superació del COU i la superació de les proves d’accés a la universitat (PAU).

-        Batxiller LOGSE: els alumnes han de tenir el títol de batxiller i superar les proves d’accés a la universitat.

* Estudis estrangers homologables

Els alumnes, espanyols o estrangers, amb estudis preuniversitaris cursats en sistemes estrangers homologables pels corresponents espanyols, hauran d’acreditar-ne l’homologació concedida pel Ministeri d’Educació i, a més, superar, si escau, les proves d’accés a la universitat reglamentàriament establides.

* Majors de 25 anys

Els alumnes hauran d’acreditar la superació de les proves reglamentàriament establides en una universitat pública de la Comunitat Valenciana entre els cursos acadèmics 2000-01 a 2008-09. Hi haurà preferència d’accés a la titulació o titulacions que es corresponguen amb l’opció triada en les proves realitzades.

Els alumnes que hagen superat les proves en anys anteriors al curs 2000-01 per a centres o titulacions concretes, faran la matriculació directament al centre corresponent.

* Altres titulacions

Podran sol·licitar l’accés als estudis universitaris oficials de grau, a més dels titulats universitaris, les persones que acrediten haver superat els ensenyaments o haver obtingut els títols següents:

-       Títol de mestre de primera ensenyament (Decret 193/1967, de 2 de febrer, BOE de 13 de febrer, que aprova el text de la Llei d’ensenyament primari, i Ordre Ministerial de 14 de setembre de 1978, BOE de 30 de setembre, sobre homologació).

-       Títol de graduat social (Reial Decret 921/1980 de 3 de maig, BOE de 17 de maig) c. Estudis cursats a les escoles oficials de nàutica (Decret 1439/1975 de 26 de juny, BOE de 3 de juliol i Reial Decret 355/1979 de 2 de febrer, BOE de 28 de febrer).

-       Títol de tècnic d’empreses i activitats turístiques obtingut segons el pla d’estudis a què es refereix el Reial Decret 865/1980, de 14 d’abril, (BOE de 9 de maig).

-       Títols en ensenyaments eclesiàstics. Presentaran el títol degudament diligenciat pel Ministeri d’Educació i Ciència (Reial Decret 3/1995 de 13 de gener, BOE de 4 de febrer).

-       Ensenyaments militars de grau mitjà i superior (Llei 17/1989 de 19 de juliol, BOE de 20 de juliol, i RD 601/1992, de 5 de juny).

-       Títols de professor de música (Reial Decret 1542/1994 de 8 de juliol ,BOE de 9 d’agost).

-       Títol de conservació i restauració de béns culturals. (Llei Orgànica 1/1990 de 3 d’octubre i els declarats equivalents a aquest, Reial Decret 440/1994 d’11 de març).

-       Títol de pilot de transport de línia aèria (Ordre Ministerial de 9 de maig de 1995, BOE de 17 de maig).

-       Títol superior d’art dramàtic (Llei Orgànica 1/1990 de 3 d’octubre i els declarats equivalents a aquest per Reial Decret 770/1997 de 30 de maig).

-       Títol superior de ceràmica (establit per Reial Decret 2398/1998, de 6 de novembre, BOE de 2 de desembre).

-       Els títols de cicles formatius de grau superior que atorguen dret d’accés.

-       Títol de pèrit mercantil, equiparat al de tècnic especialista de formació professional en la branca administrativa i comercial.

-       Títol de mestre industrial. Atorga accés exclusivament als estudis d’enginyeria tècnica i arquitectura tècnica (Ordre de 13 de setembre de 1974).

-       Diploma oficial de comandaments intermedis. S’equipara al títol de tècnic especialista de formació professional en la branca administrativa i comercial (Orde Ministerial 1 juliol 1982).

* Formació professional

Hi ha dos supòsits bàsics amb relació a aquesta via d’accés:

-        Títol de tècnic especialista (estudis de formació professional de segon grau i mòduls professionals de nivell 3). Els alumnes tenen accés, segons la branca i especialitat cursada, als estudis universitaris oficials establits en el Reial Decret 777/1998, de 30 d’abril (BOE de 8 de maig), i la resta de disposicions que el desenvolupen i complementen, com l’Ordre ECI/2527/2005, del Ministeri d’Educació i Ciència, de 4 de juliol de 2005 (BOE del 5 d’agost), per la qual s’amplia i s’actualitza l’annex X del reial decret esmentat.

-        Títol de tècnic superior (estudis de cicles formatius de grau superior). Els alumnes tenen accés, segons el cicle formatiu cursat, als estudis universitaris oficials establits en el Reial Decret 777/1998, de 30 d’abril, BOE de 8 de maig i l’Ordre ECI/2527/2005, de 4 de juliol, per la qual s’actualitza i s’àmplia l’annex X del Reial Decret 777/1998.

3.  ADMISSIÓ ALS ESTUDIS DE GRAU DE LA UNIVERSITAT D’ALACANT

1.      Amb caràcter general, la sol·licitud d’admissió per a cursar ensenyaments universitaris oficials de grau en aquesta universitat, es realitzarà pel procés general d’admissió (d’ara en endavant preinscripció).

2.      Les persones que hagen cursat estudis universitaris oficials espanyols parcials i vulguen accedir a estudis de grau en aquesta universitat, podran ser admeses si reuneixen els requisits següents:

a)     Que se'ls reconeguen almenys 30 crèdits en els estudis de grau en què sol·licita l’admissió.

b)     Tindre una qualificació igual o superior a la de l’últim admès en preinscripció en aquesta universitat per a l'estudi en qüestió i en la mateixa quota, en el curs acadèmic immediatament anterior al que sol·licite l’admissió.

.

Si no es compleixen aquests requisits, haurà d’incorporar-se al procés general de preinscripció. En tot cas, els centres, podran proposar al Consell de Govern, cada curs acadèmic, un límit màxim de places per a aquest tipus d’admissió, així com la no-aplicació d’aquest últim requisit.

3.      Els titulats per la Universitat d’Alacant (diplomats, arquitectes tècnics i enginyers tècnics) que vulguen accedir al grau que substitueix al seu títol, si hi ha un curs d’adaptació a aquell grau, presentaran la seua sol·licitud al centre corresponent en els terminis establits.

Així mateix, els diplomats, arquitectes tècnics i enginyers tècnics que s’hagen titulat en una altra universitat espanyola, també presentaran la seua sol·licitud al centre corresponent en els terminis que s’establisquen.

Els centres podran proposar al Consell de Govern, cada curs acadèmic, un límit màxim de places per a aquest tipus d’admissió.

4.      La resta de titulats universitaris que no es troben en la situació del punt anterior i vulguen iniciar estudis oficials de grau sol·licitaran l’admissió pel procés general de preinscripció.

5.      Les sol·licituds de plaça d’estudiants amb estudis universitaris estrangers parcials o totals que no hagen obtingut l’homologació del seu títol a Espanya seran resoltes pel rector, amb un informe previ del centre, sempre que se’ls reconeguen almenys 30 crèdits. En tot cas, els centres podran proposar al Consell de Govern, cada curs acadèmic, un límit màxim de places per a aquest tipus d’admissió.

Els qui no tinguen reconegut un mínim de 30 crèdits podran accedir a la universitat segons el que estableix el capítol III del Reial Decret 1892/2008, de 14 de novembre (BOE de 24.11.2008).

Les sol·licituds de places d’estudiants amb estudis universitaris estrangers totals que hagen obtingut l’homologació a Espanya es resoldran en les mateixes condicions que els titulats d’estudis universitaris oficials espanyols. La nota mitjana de l’expedient acadèmic dels interessats s’obtindrà d’acord amb les equivalències que establisca el Ministre de Ciència i Innovació entre les qualificacions dels sistemes estrangers i les pròpies del sistema educatiu espanyol.

6.      Per als esportistes d’alt nivell i alt rendiment que es vegen obligats a canviar de residència per motius esportius, es prendran les mesures necessàries perquè puguen continuar la seua formació al seu nou lloc de residència, d’acord amb el que disposa l’apartat 10 de l’article 9 del Reial Decret 971/2007, de 13 de juliol, sobre esportistes d’alt nivell i alt rendiment.

Contra les resolucions de sol·licituds d’admissió relatives al procés de preinscripció, s’aplicarà allò que s’ha establit en aquell procediment.

Les sol·licituds d’admissió que es presenten sls centres, segons el que estableix aquest punt, seran resoltes pel rector o els responsables dels centres en qui delegue. Contra aquestes resolucions, que esgoten la via administrativa, pot interposar-se recurs contenciós administratiu davant la Sala del Contenciós Administratiu del Tribunal Superior de Justícia de la Comunitat Valenciana, en el termini de dos mesos, comptadors a partir de l’endemà de la notificació, d'acord amb el que estableix l’article 109 de la Llei 30/1992, de 26 de novembre, de règim jurídic de les administracions públiques i del procediment administratiu Comú, 6.4 de la Llei Orgànica 6/2001, de 21 de desembre, d’universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d’un mes, comptador a partir de l’endemà de la notificació, davant del rector, d'acorda amb el que disposa l’article 116 de la Llei 30/1992, redactat d’acord amb la Llei 4/1999, de 13 de gener.

4.  DISPOSICIÓ ADDICIONAL. DENOMINACIONS

Totes les denominacions contingudes en aquest estatut d’òrgans unipersonals de govern, representació, càrrecs i membres de la comunitat universitària feta en gènere masculí s’entén i s’utilitzarà en gènere masculí o femení segons el sexe del titular que els exercisca o de la persona a qui faça referència.

5.  ENTRADA EN VIGOR

Aquest procediment entrarà en vigor l’endemà de la seua publicació en el BOUA.





[Carretera Sant Vicent del Raspeig s/n  
03789 Sant Vicent del Raspeig - Alacant  
 Tel. 16 774 3506 - Fax 95 662 7046](https://www.google.es/maps/@28.241199,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12256&trk=tyah&trkInfo=tarId%9Q4252351783264%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)